આ ફિલ્મ જોતી વખતે ‘મહાભારત’ યાદ આવવાનું કારણ એ કે તેમાં બતાવેલી ‘ઈન્ફિનિટી વોર’ પણ એક રીતે કુરુક્ષેત્રનું યુદ્ધ જ છે. પાંડવો અને એમના અન્ય સાથીઓ પોતપોતાના અંગત મતભેદો ભૂલીને કર્તવ્ય માટે લડવા તૈયાર થાય. ત્યાં ‘હસ્તિનાપુર’ પર કબ્જા માટે યુદ્ધ ખેલાયેલું, અહીં ઈન્ફિનિટી સ્ટોન્સ થકી સમગ્ર બ્રહ્માંડ પર કબ્જા માટે ભીષણ જંગ ખેલાય છે. ત્યાં દુર્યોધનની સેના હતી, અહીં થેનોસની સેના છે. મહાભારતની જેમ અહીં પણ કોઈ હીરો ખરે ટાણે પોતાની શક્તિઓનો ઉપયોગ નથી કરી શકતો. એટલે અલ્ટિમેટલી તો તમામ વાર્તાઓના છેડા આપણી આ મહાગાથાને અડકે જ છે.